**Mărturisire**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mărturisire

Trecut-au ani şi anotimpuri

de când pământul îl umbresc,

a soarelui caldă lumină

şi-a lunii raze mă-nsoţesc.

Eu îmi urmez a mea cărare

chiar de-i furtună şi e vânt,

și dacă plouă-mi iau umbrela,

când ninge simt mirajul sfânt.

Niciodată nu-mi schimb ritmul,

inima-mi ţine cadenţa,

încerc de vicii să mă lepăd,

şi să-mi păstrez independenţa.

M-am achitat de datorie,

muncind cinstit, cu dăruire,

şi mi-am crescut cu drag

copila – a ochilor lumină vie.

Nu-i sunt nimănui datoare,

aş vrea să pot fi generoasă,

chiar de mă supăr momentan,

nu ţin supărare-n casă.

Aşa m-au educat ai mei,

să nu încalc poruncile,

şi să mă rog la Dumnezeu,

de câte ori îmi este greu.

Cred în forţa creatoare,

Dumnezeu ne-a ajutat,

datorită lui mai suntem

şi trăim cum ne-a fost dat.

Numai sufletul meu ştie

cât am pătimit în viaţă,

credinţa mi-a dat putere,

sorţii mele sa-i fac faţă.

Dumnezeu fie cu voi,

să n-aveţi griji și nevoi!